title: Regulamentul de punere în aplicare (UE) 2016/1219 al Comisiei din 26 iulie 2016 de modificare a Regulamentului (CE) nr. 499/96 al Consiliului în ceea ce privește contingentele tarifare ale Uniunii pentru anumiți pești și anumite produse pescărești originare din Islanda

text:
                  27.7.2016

                  RO

                  Jurnalul Oficial al Uniunii Europene

                  L 201/2

            REGULAMENTUL DE PUNERE ÎN APLICARE (UE) 2016/1219 AL COMISIEI
      din 26 iulie 2016
      de modificare a Regulamentului (CE) nr. 499/96 al Consiliului în ceea ce privește contingentele tarifare ale Uniunii pentru anumiți pești și anumite produse pescărești originare din Islanda
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 499/96 al Consiliului din 19 martie 1996 privind deschiderea și modul de administrare a contingentelor tarifare ale Uniunii pentru anumiți pești și anumite produse pescărești originare din Islanda (1), în special articolul 5 alineatul (1) literele (a) și (d),
      întrucât:

                  (1)

                  Prin Decizia (UE) 2016/837 din 21 aprilie 2016 (2), Consiliul a autorizat semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană, Islanda, Principatul Liechtenstein și Regatul Norvegiei cu privire la un mecanism financiar al SEE pentru perioada 2014-2021, a Acordului dintre Regatul Norvegiei și Uniunea Europeană cu privire la un mecanism financiar norvegian pentru perioada 2014-2021, a Protocolului adițional la Acordul dintre Comunitatea Economică Europeană și Regatul Norvegiei și a Protocolului adițional la Acordul dintre Comunitatea Economică Europeană și Islanda.

                  (2)

                  Textul protocolului adițional la Acordul dintre Comunitatea Economică Europeană și Republica Islanda (denumit în continuare „protocolul adițional”), care este anexat la Decizia (UE) 2016/837, prevede reînnoirea a trei contingente tarifare scutite de taxe vamale, care s-au încheiat la 30 aprilie 2014, precum și un nou contingent tarifar scutit de taxe vamale pentru punerea în liberă circulație în Uniunea Europeană a anumitor specii de pești și produse pescărești originare din Islanda.

                  (3)

                  În conformitate cu protocolul adițional, volumele contingentelor tarifare pentru perioada cuprinsă între 1 mai 2014 și data la care intră în vigoare aplicarea provizorie a protocolului adițional sunt alocate proporțional și puse la dispoziție pentru perioada care începe de la data aplicării provizorii a protocolului adițional și se sfârșește la 30 aprilie 2021. Protocolul adițional nu prevede nicio reportare a volumelor rămase dintr-un contingent tarifar într-o perioadă ulterioară de depunere a cererilor.

                  (4)

                  Pentru implementarea contingentelor tarifare prevăzute în protocolul adițional, este necesară modificarea Regulamentului (CE) nr. 499/96.

                  (5)

                  Contingentele tarifare ar trebui să fie aplicate de la data la care intră în vigoare aplicarea provizorie a protocolului adițional până la 30 aprilie 2021. Prin urmare, prezentul regulament ar trebui aplicat de la data aplicării provizorii a protocolului adițional prevăzută la articolul 3 din Decizia (UE) 2016/837.

                  (6)

                  Regulamentul (UE) nr. 1379/2013 al Parlamentului European și al Consiliului (3) a abrogat Regulamentul (CE) nr. 104/2000 al Consiliului (4) și a pus capăt sistemului de prețuri de referință pentru produsele pescărești. Prin urmare, este necesar să se elimine condiția prevăzută la articolul 1 alineatul (2) din Regulamentul (CE) nr. 499/96 privind respectarea prețurilor de referință.

                  (7)

                  Protocolul nr. 3 la Acordul dintre Comunitatea Economică Europeană și Republica Islanda de definire a noțiunii de „produse originare” și de stabilire a metodelor de cooperare administrativă a fost modificat prin Decizia nr. 1/2016 a Comitetului mixt UE-Islanda din 17 februarie 2016 (5). Prin urmare, este necesar să se specifice că Protocolul nr. 3 se aplică astfel cum a fost modificat.

                  (8)

                  Regulamentul de punere în aplicare (UE) 2015/2447 al Comisiei (6), care înlocuiește Regulamentul (CEE) nr. 2454/93 al Comisiei (7) de la 1 mai 2016, prevede norme privind gestionarea contingentelor tarifare. Articolul 2 din Regulamentul (CE) nr. 499/96 ar trebui modificat pentru a lua în considerare noile norme.

                  (9)

                  Anexa la Regulamentul (CE) nr. 499/96 ar trebui modificată astfel încât să se țină seama de modificările codurilor din Nomenclatura combinată („codurile NC”) stabilite prin Regulamentul (CEE) nr. 2658/87 al Consiliului (8) și de modificările aduse subdiviziunilor TARIC. Din motive de transparență, este oportun să fie înlocuită integral anexa la Regulamentul (CE) nr. 499/96.

                  (10)

                  Măsurile prevăzute de prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Regulamentul (CE) nr. 499/96 se modifică după cum urmează:

                  1.

                  articolul 1 se modifică după cum urmează:

                              (a)

                              alineatul (2) se elimină;

                              (b)

                              alineatul (3) se înlocuiește cu următorul text:
                              „(3)   Protocolul nr. 3 la Acordul dintre Comunitatea Economică Europeană și Republica Islanda privind definirea conceptului de «produse originare» și metodele de cooperare administrativă se aplică astfel cum a fost modificat prin Decizia nr. 1/2016 a Comitetului mixt UE-Islanda (*).

                                 (*)  Decizia nr. 1/2016 a Comitetului mixt UE-Islanda din 17 februarie 2016 de modificare a Protocolului nr. 3 la Acordul dintre Comunitatea Economică Europeană și Republica Islanda privind definirea conceptului de «produse originare» și metodele de cooperare administrativă (JO L 72, 17.3.2016, p. 66).”;"

                  2.

                  articolul 2 se înlocuiește cu următorul text:
                  „Articolul 2
                  Contingentele tarifare fixate în prezentul regulament se gestionează în conformitate cu articolele 49-54 din Regulamentul de punere în aplicare (UE) 2015/2447 al Comisiei (**).

                     (**)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).”;"

                  3.

                  articolul 3 se elimină;

                  4.

                  anexa se înlocuiește cu textul din anexa la prezentul regulament.

            Articolul 2
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      Se aplică de la 1 august 2016.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 26 iulie 2016.

               Pentru Comisie

               Președintele

            Jean-Claude JUNCKER

         (1)  JO L 75, 23.3.1996, p. 8.

         (2)  Decizia (UE) 2016/837 a Consiliului din 21 aprilie 2016 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană, Islanda, Principatul Liechtenstein și Regatul Norvegiei cu privire la un mecanism financiar al SEE pentru perioada 2014-2021, a Acordului între Regatul Norvegiei și Uniunea Europeană cu privire la un mecanism financiar norvegian pentru perioada 2014-2021, a Protocolului adițional la Acordul între Comunitatea Economică Europeană și Regatul Norvegiei și a Protocolului adițional la Acordul între Comunitatea Economică Europeană și Islanda (JO L 141, 28.5.2016, p. 1).

         (3)  Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului (JO L 354, 28.12.2013, p. 1).

         (4)  Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (JO L 17, 21.1.2000, p. 22).

         (5)  JO L 72, 17.3.2016, p. 66.

         (6)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

         (7)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253, 11.10.1993, p. 1).

         (8)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

               „ANEXĂ
               Fără a aduce atingere regulilor pentru interpretarea Nomenclaturii combinate, textul descrierii produselor trebuie considerat ca având numai o valoare indicativă, regimul preferențial fiind stabilit, în cadrul prezentei anexe, de domeniul de aplicare a codurilor NC în vigoare la momentul adoptării prezentului regulament. În cazurile în care în fața codului NC figurează un «ex», regimul preferențial se stabilește prin aplicarea în același timp a codului NC și a descrierii corespunzătoare.

                           Numărul de ordine

                           Codul NC

                           Subdiviziunea TARIC

                           Descrierea produselor

                           Perioada de contingentare

                           Volumul contingentului (în tone greutate netă, cu excepția cazului în care se specifică altfel)

                           Nivelul taxei vamale contingentare (%)

                           09.0792

                           ex 0303 51 00

                           10
                           20

                           Heringi (Clupea harengus, Clupea pallasii) congelați, cu excepția ficatului, a icrelor și a lapților, pentru producție industrială (1)
                               (2)

                           De la 1.1 la 31.12

                           950

                           0

                           09.0812

                           0303 51 00

                           Heringi (Clupea harengus,
                              Clupea pallasii) congelați, cu excepția ficatului, a icrelor și a lapților (2)

                           De la 1.8.2016 la 30.4.2017

                           1 050

                           0

                           De la 1.5.2017 la 30.4.2018

                           1 400

                           De la 1.5.2018 la 30.4.2019

                           1 400

                           De la 1.5.2019 la 30.4.2020

                           1 400

                           De la 1.5.2020 la 30.4.2021

                           1 400

                           09.0793

                           0302 13 00
                           0302 14 00
                           0304 41 00
                           0304 81 00

                           Pește proaspăt sau refrigerat (cu excepția ficatului și a icrelor) și fileuri proaspete, refrigerate sau congelate, de:
                           somon de Pacific (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou și Oncorhynchus rhodurus), somon de Atlantic (Salmo salar) și lostriță (Hucho hucho)

                           De la 1.1 la 31.12

                           50

                           0

                           09.0794

                           Proaspete sau refrigerate:

                           De la 1.1 la 31.12

                           250

                           0

                           0302 23 00

                           Calcan (Solea spp.)

                           0302 24 00
                           0302 29

                           Calcan (Psetta maxima), calcani mici (Lepidorhombus spp.) și alți pești plați

                           ex 0302 56 00

                           10

                           Merlani albaștri (Micromesistius poutassou)

                           Congelate:

                           0303 32 00

                           Cambulă (Pleuronectes platessa)

                           0303 55 30

                           Stavrid chilian (Trachurus murphyi)

                           ex 0303 55 90

                           90

                           Alți pești, cu excepția stavridului (Caranx trachurus)

                           0303 56 00

                           Cobie (Rachycentron canadum)

                           0303 69 90
                           0303 89 90

                           Alți pești

                           0303 82 00

                           Pisici și vulpi-de-mare (Rajidae)

                           0303 83 00

                           «Toothfish» (Dissostichus spp.)

                           0303 84 90

                           Lupi-de-mare, cu excepția lupilor-de-mare europeni (Dicentrarchus labrax)

                           0303 89 55

                           Dorade regale (Sparus aurata)

                           Fileuri proaspete sau refrigerate de:

                           0304 31 00

                           Tilapia (Oreochromis spp.)

                           0304 32 00

                           Specii de Anarhicatide (Pangasius spp., Silurus spp., Clarias spp., Ictalurus spp.)

                           0304 33 00

                           Bibani de Nil (Lates niloticus)

                           0304 39 00

                           Crapi (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus), anghile (Anguilla spp.) și pești cap-de-șarpe (Channa spp.)

                           0304 42 50

                           Păstrăvi din speciile Oncorhynchus apache sau Oncorhynchus chrysogaster

                           0304 49 10

                           Alți pești de apă dulce

                           0304 43 00

                           Pești plați (Pleuronectidae, Bothidae, Cynoglossidae, Soleidae, Scophthalmide și Citharidae)

                           0304 44 30

                           Cod negru (Pollachius virens)

                           0304 44 90

                           Alte specii de pești din familiile Bregmacerotidae, Euclichthyidae, Gadidae, Macrouridae, Melanonidae, Merlucciidae, Moridae și Muraenolepididae, cu excepția codului (Gadus morhua, Gadus ogac, Gadus macrocephalus) și a peștilor din specia Boreogadus saida

                           0304 45 00

                           Pești-spadă (Xiphias gladius)

                           0304 46 00

                           «Toothfish» (Dissostichus spp.)

                           0304 49 50

                           Sebaste (Sebastes spp.)

                           ex 0304 49 90

                           30
                           40
                           50
                           60
                           70
                           90

                           Alte specii de pești, cu excepția heringilor și a stavrizilor

                           Carne de pește (chiar tocată), proaspătă sau refrigerată, de:

                           0304 53 00

                           Pești din familiile Bregmacerotidae, Euclichthyidae, Gadidae, Macrouridae, Melanonidae, Merlucciidae, Moridae și Muraenolepididae

                           0304 54 00

                           Pește-spadă (Xiphias gladius)

                           0304 55 00

                           «Toothfish» (Dissostichus spp.)

                           0304 59 90

                           Alți pești, cu excepția peștilor de apă dulce și a flancurilor de heringi

                           Fileuri congelate de:

                           0304 61 00

                           Tilapia (Oreochromis spp.)

                           0304 62 00

                           Specii de Anarhicatide (Pangasius spp., Silurus spp., Clarias spp., Ictalurus spp.)

                           0304 63 00

                           Bibani de Nil (Lates niloticus)

                           0304 69 00

                           Crapi (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus), anghile (Anguilla spp.) și pești cap-de-șarpe (Channa spp.)

                           0304 82 50

                           Păstrăvi din speciile Oncorhynchus apache sau Oncorhynchus chrysogaster

                           0304 89 10

                           Alți pești de apă dulce

                           Carne congelată de:

                           0304 95 21

                           Cod din specia Gadus macrocephalus

                           0304 95 25

                           Cod din specia Gadus morhua

                           0304 95 29

                           Cod din specia Gadus ogac și pești din specia Boreogadus saida

                           0304 95 40

                           Cod negru (Pollachius virens)

                           0304 95 50

                           Pești marini din genul Merluccius

                           0304 95 60

                           Merlani albaștri (Micromesistius poutassou, Gadus poutassou)

                           ex 0304 95 90

                           11
                           13
                           17
                           19
                           90

                           Alți pești, cu excepția merluciului din genul Urophycis spp.

                           ex 0304 99 99

                           20
                           25
                           30
                           40
                           50
                           65
                           69
                           70
                           90

                           Alți pești, cu excepția stavrizilor (Scomber scombrus, Scomber australasicus, Scomber japonicus)

                           09.0811

                           0304 49 50

                           Fileuri de sebastă (Sebastes spp.), proaspete sau refrigerate

                           De la 1.8.2016 la 30.4.2017

                           2 211

                           0

                           De la 1.5.2017 la 30.4.2018

                           2 948

                           De la 1.5.2018 la 30.4.2019

                           2 948

                           De la 1.5.2019 la 30.4.2020

                           2 948

                           De la 1.5.2020 la 30.4.2021

                           2 948

                           09.0795

                           0305 61 00

                           Heringi (Clupea harengus, Clupea pallasii) sărați, neuscați, neafumați, și heringi în saramură

                           De la 1.1 la 31.12

                           1 750

                           0

                           09.0796

                           0306 15 90

                           Homari norvegieni congelați (Nephrops norvegicus), cu excepția homarilor norvegieni afumați

                           De la 1.1 la 31.12

                           50

                           0

                           09.0810

                           0306 15 90

                           Homari norvegieni congelați (Nephrops norvegicus), cu excepția homarilor norvegieni afumați

                           De la 1.8.2016 la 30.4.2017

                           1 106

                           0

                           De la 1.5.2017 la 30.4.2018

                           1 474

                           De la 1.5.2018 la 30.4.2019

                           1 474

                           De la 1.5.2019 la 30.4.2020

                           1 474

                           De la 1.5.2020 la 30.4.2021

                           1 474

                           09.0797

                           1604 12 91
                           1604 12 99

                           Preparate și conserve din heringi, întregi sau bucăți, dar nu tocați, cu excepția fileurilor de hering crude, doar acoperite cu aluat sau pesmet (pane), chiar preprăjite în ulei, congelate

                           De la 1.1 la 31.12

                           2 400

                           0

                           09.0798

                           1604 17 00
                           1604 19 97

                           Anghile preparate sau conservate și alți pești preparați sau conservați, întregi sau bucăți, cu excepția peștilor tocați

                           De la 1.1 la 31.12

                           50

                           0

                           ex 1604 20 90

                           20
                           30
                           35
                           50
                           60
                           90

                           Alte preparate sau conserve din pește, cu excepția heringului și a macroului

                           09.0700

                           1604 20 90

                           Alte preparate și conserve din pește

                           De la 1.8.2016 la 30.4.2017

                           2 764

                           0

                           De la 1.5.2017 la 30.4.2018

                           3 685

                           De la 1.5.2018 la 30.4.2019

                           3 685

                           De la 1.5.2019 la 30.4.2020

                           3 685

                           De la 1.5.2020 la 30.4.2021

                           3 685

            (1)  Încadrarea la această subpoziție este reglementată de condițiile prevăzute în dispozițiile relevante ale Uniunii Europene [a se vedea articolul 254 din Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1)].

            (2)  Deoarece taxa vamală pentru națiunea cea mai favorizată este zero în perioada 15 februarie-15 iunie, beneficiul contingentului tarifar nu se acordă mărfurilor declarate pentru punere în liberă circulație în această perioadă.”


title: Regulamentul de punere în aplicare (UE) nr. 361/2012 al Comisiei din 25 aprilie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               26.4.2012

               RO

               Jurnalul Oficial al Uniunii Europene

               L 114/14

         REGULAMENTUL DE PUNERE ÎN APLICARE (UE) NR. 361/2012 AL COMISIEI
   din 25 aprilie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  JO

                  98,8

                  MA

                  58,7

                  TN

                  124,7

                  TR

                  110,1

                  ZZ

                  98,1

                  0707 00 05

                  JO

                  216,8

                  TR

                  148,3

                  ZZ

                  182,6

                  0709 93 10

                  TR

                  140,2

                  ZZ

                  140,2

                  0805 10 20

                  EG

                  58,5

                  IL

                  77,3

                  MA

                  52,8

                  TR

                  50,5

                  ZZ

                  59,8

                  0805 50 10

                  TR

                  58,4

                  ZZ

                  58,4

                  0808 10 80

                  AR

                  94,2

                  BR

                  81,0

                  CA

                  117,0

                  CL

                  95,1

                  CN

                  119,8

                  MK

                  31,8

                  NZ

                  125,7

                  US

                  153,6

                  ZA

                  85,5

                  ZZ

                  100,4

                  0808 30 90

                  AR

                  96,4

                  CL

                  114,1

                  CN

                  81,7

                  US

                  107,0

                  ZA

                  109,2

                  ZZ

                  101,7

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 946/2014 al Comisiei din 4 septembrie 2014 de modificare a Regulamentului de punere în aplicare (UE) nr. 1008/2011 al Consiliului de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză în urma unei reexaminări în ceea ce privește un „nou exportator” în temeiul articolului 11 alineatul (4) din Regulamentul (CE) nr. 1225/2009 al Consiliului

text:
               5.9.2014

               RO

               Jurnalul Oficial al Uniunii Europene

               L 265/7

         REGULAMENTUL DE PUNERE ÎN APLICARE (UE) NR. 946/2014 AL COMISIEI
   din 4 septembrie 2014
   de modificare a Regulamentului de punere în aplicare (UE) nr. 1008/2011 al Consiliului de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză în urma unei reexaminări în ceea ce privește un „nou exportator” în temeiul articolului 11 alineatul (4) din Regulamentul (CE) nr. 1225/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”), în special articolul 11 alineatul (4),
   întrucât:
   1.   PROCEDURA

   1.1.   Anchete anterioare și măsuri antidumping existente

               (1)

               În iulie 2005, prin Regulamentul (CE) nr. 1174/2005 (2), Consiliul a instituit o taxă antidumping definitivă la importurile de transpalete manuale și de componente de bază ale acestora originare din Republica Populară Chineză („RPC”). Măsurile au constat într-o taxă antidumping ad valorem cuprinsă între 7,6 % și 46,7 %.

               (2)

               În iulie 2008, în urma unei reexaminări intermediare a definiției produsului, Consiliul a clarificat, prin Regulamentul (CE) nr. 684/2008 (3), definiția produsului care făcea obiectul anchetei inițiale.

               (3)

               În iunie 2009, în urma unei anchete privind posibile practici de circumvenție, Consiliul a extins, prin Regulamentul (CE) nr. 499/2009 (4), taxa antidumping definitivă aplicabilă „tuturor celorlalte societăți” impusă prin Regulamentul (CE) nr. 1174/2005 la transpaletele manuale și la componentele de bază ale acestora expediate din Thailanda, indiferent dacă erau sau nu declarate ca originare din Thailanda.

               (4)

               În octombrie 2011, prin Regulamentul de punere în aplicare (UE) nr. 1008/2011 (5), Consiliul a instituit o taxă antidumping definitivă la importurile de transpalete manuale și de componentele de bază ale acestora originare din RPC în urma unei reexaminări în perspectiva expirării măsurilor în temeiul articolului 11 alineatul (2) din regulamentul de bază. Prin Regulamentul de punere în aplicare (UE) nr. 1008/2011 a fost menținută și extinderea taxei menționate în considerentul (3) de mai sus.

               (5)

               Măsurile în prezent în vigoare constau într-o taxă antidumping instituită prin Regulamentul de punere în aplicare (UE) nr. 1008/2011 al Consiliului în urma unei reexaminări în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009 („ancheta de reexaminare în perspectiva expirării măsurilor”), astfel cum a fost modificat prin Regulamentul de punere în aplicare (UE) nr. 372/2013 al Consiliului (6) în urma unei reexaminări intermediare în temeiul articolului 11 alineatul (3) din regulamentul de bază („ancheta de reexaminare intermediară”). Nivelul taxei la importurile în Uniune de transpalete manuale și de componente de bază ale acestora originare din Republica Populară Chineză („țara în cauză” sau „RPC”) este în prezent de 70,8 %. Măsurile sunt aplicabile și importurilor de transpalete manuale și de componente de bază ale acestora expediate din Thailanda, indiferent dacă sunt sau nu declarate ca fiind originare din Thailanda, în temeiul Regulamentului de punere în aplicare (CE) nr. 499/2009 al Consiliului în urma unei anchete privind posibile practici de circumvenție în temeiul articolului 13 din regulamentul de bază.

         1.2.   Cererea de reexaminare

               (6)

               Comisia Europeană („Comisia”) a primit o cerere de reexaminare în ceea ce privește un nou exportator în temeiul articolului 11 alineatul (4) din regulamentul de bază. Cererea a fost depusă la 3 mai 2013 de Ningbo Logitrans Handling Equipment Co., Ltd („solicitantul”), un producător-exportator de transpalete manuale și de componente de bază ale acestora originare din RPC.

               (7)

               Solicitantul a susținut că a activat în condițiile unei economii de piață, astfel cum sunt definite la articolul 2 alineatul (7) litera (c) din regulamentul de bază.

               (8)

               El a susținut în plus că nu a export în Uniune transpalete manuale și componente de bază ale acestora în cursul perioadei de anchetă pe care s-au bazat măsurile antidumping, adică între 1 aprilie 2003 și 31 martie 2004 („perioada de anchetă inițială”). El a susținut că nu a exportat produsul în cauză nici în cursul perioadei anchetei de reexaminare intermediară ulterioare, adică între 1 ianuarie 2011 și 31 decembrie 2011.

               (9)

               În plus, solicitantul a susținut că nu a fost afiliat cu niciunul dintre producătorii-exportatori de transpalete manuale și de componente de bază ale acestora care au făcut obiectul măsurilor antidumping menționate mai sus.

               (10)

               Solicitantul a susținut, de asemenea, că a început exporturile în Uniune de transpalete manuale și de componente de bază ale acestora după perioada anchetei inițiale și după perioada anchetei de reexaminare intermediară ulterioare.

         1.3.   Deschiderea reexaminării în ceea ce privește un exportator nou

               (11)

               Comisia a analizat dovezile prima facie prezentate de către solicitant și le-a considerat suficiente pentru a justifica deschiderea unei reexaminări în conformitate cu articolul 11 alineatul (4) din regulamentul de bază. În urma consultării comitetului consultativ și după ce industriei din Uniune în cauză i-a fost oferită posibilitatea de a prezenta observații, Comisia a deschis, prin Regulamentul (UE) nr. 32/2014 al Comisiei (7), o reexaminare în conformitate cu articolul 11 alineatul (4) din regulamentul de bază.

               (12)

               În temeiul articolului 2 din Regulamentul (UE) nr. 32/2014, taxa antidumping instituită prin Regulamentul de punere în aplicare (UE) nr. 1008/2011, astfel cum a fost modificat prin Regulamentul de punere în aplicare (UE) nr. 372/2013 al Consiliului, a fost abrogată în ceea ce privește importurile de transpalete manuale și de componente de bază ale acestora produse și vândute ca exporturi în Uniune de către solicitant. Simultan, în temeiul articolului 3 din Regulamentul (UE) nr. 32/2014, autoritățile vamale au fost instruite să ia măsurile necesare pentru înregistrarea unor astfel de importuri.

               (13)

               Regulamentul (UE) nr. 32/2014 a stabilit că, dacă ancheta ar demonstra că solicitantul îndeplinește cerințele pentru a i se stabili o taxă individuală, este posibil să fie necesară modificarea nivelului taxei aplicabile în prezent în temeiul articolului 1 alineatul (2) din Regulamentul de punere în aplicare (UE) nr. 1008/2011, astfel cum a fost modificat prin Regulamentul de punere în aplicare (UE) nr. 372/2013.

         1.4.   Produsul în cauză

               (14)

               Produsul în cauză constă în transpalete manuale și componente de bază ale acestora, respectiv șasiuri și sisteme hidraulice, încadrate în prezent la codurile NC ex 8427 90 00 (coduri TARIC 8427900011 și 8427900019) și ex 8431 20 00 (coduri TARIC 8431200011 și 8431200019), originare din RPC („produsul în cauză”).

         1.5.   Părțile interesate

               (15)

               Comisia a informat în mod oficial industria din Uniune, solicitantul și reprezentanții țării exportatoare cu privire la deschiderea reexaminării. Părților interesate li s-a oferit posibilitatea de a-și exprima în scris punctele de vedere și de a fi audiate.

               (16)

               Comisia a căutat și a verificat toate informațiile pe care le-a considerat necesare pentru stabilirea statutului noului exportator, a existenței condițiilor unei economii de piață și a dumpingului. Comisia a trimis solicitantului și societăților sale afiliate un formular de cerere de aplicare a tratamentului aplicat societăților care funcționează în condițiile unei economii de piață, precum și un chestionar, primind răspunsuri în termenele fixate în scopul respectiv. Au fost efectuate vizite de verificare la sediile solicitantului și ale societății afiliate din Danemarca, Logitrans A/S.

         1.6.   Perioada anchetei de reexaminare

               (17)

               Ancheta de reexaminare pentru stabilirea existenței dumpingului s-a desfășurat în perioada 1 iulie 2012-31 decembrie 2013 („perioada anchetei de reexaminare”).

         2.   ANCHETA

   2.1.   Calificarea ca „nou exportator”

               (18)

               Ancheta a confirmat că solicitantul nu a exportat produsul în cauză nici în cursul perioadei de anchetă inițială, adică între 1 aprilie 2003 și 31 martie 2004, nici în cursul perioadei anchetei de reexaminare intermediară ulterioare, adică între 1 ianuarie și 31 decembrie 2011, precum și că a început să exporte în Uniune după aceste perioade.

               (19)

               În plus, solicitantul a fost în măsură să demonstreze că nu avea nicio legătură, directă sau indirectă, cu niciunul dintre producătorii-exportatori chinezi care făceau obiectul măsurilor antidumping în vigoare vizând produsul în cauză.

               (20)

               Prin urmare, se confirmă faptul că solicitantul ar trebui să fie considerat un „nou exportator” în conformitate cu articolul 11 alineatul (4) din regulamentul de bază și, astfel, ar trebui să i se determine o marjă individuală.

         2.2.   Tratamentul aplicat societăților care funcționează în condițiile unei economii de piață („TEP”)

               (21)

               În temeiul articolului 2 alineatul (7) litera (b) din regulamentul de bază, Comisia stabilește valoarea normală în conformitate cu articolul 2 alineatele (1)-(6) din respectivul regulament pentru producătorii-exportatori din RPC care îndeplinesc criteriile de la articolul 2 alineatul (7) litera (c) din respectivul regulament și, prin urmare, le-ar putea fi aplicat TEP.

               (22)

               Solicitantul este o societate cu capital privat, deținută în totalitate de o societate ai căror acționari direcți sunt societăți din Uniunea Europeană. Deciziile comerciale cotidiene sunt luate de directorul executiv, care este cetățean al Uniunii Europene și, de asemenea, membru al consiliului de administrație. Deciziile comerciale majore sunt luate de consiliul acționarilor. În procesul decizional nu a fost implicat niciun funcționar de stat din RPC și nici nu au existat interferențe din partea statului respectiv.

               (23)

               În cazul solicitantului, principalele materii prime pentru fabricarea transpaletelor manuale și a componentelor de bază ale acestora erau componente metalice semifinite produse din oțel nealiat laminat la cald achiziționat de la diverși furnizori din RPC, adică prelucrate deja în componente de oțel nealiat laminat la cald.

               (24)

               Pe baza unor informații publice (8) s-a stabilit că prețurile componentelor metalice prelucrate plătite de solicitant erau suficient de mari pentru a reflecta prețurile oțelului de pe piața internațională și valoarea adăugată pentru prelucrarea oțelului laminat la cald în componente metalice semifinite. Ca urmare, s-a constatat că denaturarea prețurilor oțelului neprelucrat din RPC stabilită în cursul anchetei de reexaminare intermediară (9) nu a fost transferată la prețurile componentelor metalice prelucrate plătite de solicitant în acest caz.

               (25)

               Pe baza celor de mai sus s-a concluzionat că solicitantul a demonstrat că îndeplinește criteriul 1 de la articolul 2 alineatul (7) litera (c) din regulamentul de bază.

               (26)

               Solicitantul dispunea de un singur set clar de registre contabile de bază, care au fost auditate de către un auditor independent în conformitate cu standardele internaționale de contabilitate și care sunt utilizate în toate scopurile. Prin urmare, s-a concluzionat că solicitantul a demonstrat că îndeplinește criteriul 2 de la articolul 2 alineatul (7) litera (c) din regulamentul de bază.

               (27)

               Solicitantul nu avea niciun credit acordat de instituții financiare chineze și nici credite care să nu fi fost acordate în condițiile unei economii de piață în ceea ce privește garanțiile, nivelul dobânzilor și alte condiții. Nu exista niciun indiciu privind alte denaturări sau avantaje legate de amplasare sau de sediu și nicio altă interferență statală în desfășurarea activităților solicitantului. De asemenea, solicitantul nu era considerat o societate înalt tehnologizată astfel încât să fi putut avea eventuale beneficii de la stat în această calitate. Prin urmare, s-a concluzionat că solicitantul a demonstrat că îndeplinește criteriul 3 de la articolul 2 alineatul (7) litera (c) din regulamentul de bază.

               (28)

               S-a constatat că solicitantul făcea obiectul legislației relevante chineze privind falimentul și proprietatea, a căror aplicare este concepută să garanteze securitatea juridică și stabilitatea operațiunilor întreprinderilor. Nu au existat indicii că respectivele legi nu ar fi aplicabile sau că nu au fost puse în aplicare în cazul solicitantului. Prin urmare, s-a concluzionat că solicitantul a demonstrat că îndeplinește criteriul 4 de la articolul 2 alineatul (7) litera (c) din regulamentul de bază.

               (29)

               În cele din urmă, ancheta nu a evidențiat nicio restricție privind utilizarea valutei și schimbul valutar. Tranzacțiile valutare ale solicitantului s-au efectuat la cursurile de schimb ale pieței și a putut dispune liber de fondurile proprii. Prin urmare, s-a concluzionat că solicitantul a demonstrat că îndeplinește criteriul 5 de la articolul 2 alineatul (7) litera (c) din regulamentul de bază.

               (30)

               Pe baza constatărilor de mai sus, s-a concluzionat că solicitantului i-ar putea fi aplicat TEP, astfel încât valoarea normală calculată lui ar fi stabilită în conformitate cu articolul 2 alineatele (1)-(6) din regulamentul de bază.

               (31)

               Comisia a comunicat solicitantului, autorităților din RPC și industriei din Uniune rezultatele analizei oportunității aplicării TEP și le-a oferit posibilitatea să transmită observații.

               (32)

               Industria din Uniune a susținut că prețul internațional al oțelului, bazat pe informațiile publice [a se vedea considerentul (24) de mai sus], nu este o bază corespunzătoare de comparație, întrucât prețurile plătite de operatorii mai mici de pe piața oțelului ar fi cu cel puțin 20 % mai mari decât prețurile internaționale de referință. În plus, industria din Uniune a susținut că prețurile plătite pentru componentele metalice prelucrate utilizate în producția de transpalete manuale din Uniune ar fi cu mult mai mari decât prețurile plătite de solicitant, ceea ce în sine ar indica faptul că prețurile plătite de solicitant pentru astfel de componente ar fi denaturate.

               (33)

               De asemenea, prețurile internaționale de referință au fost utilizate ca bază de comparație în cadrul anchetei de reexaminare intermediară, fără să fie ajustate (10). Întradevăr, deoarece orice sumă plătită peste prețurile internaționale de referință ar depinde de factori individuali specifici fiecărui operator de pe piață, nu există nicio bază obiectivă pentru efectuarea unei ajustări generale pentru o presupusă marjă de profit. Prin urmare, a fost respinsă cererea de ajustare a prețurilor internaționale de referință.

               (34)

               În ceea ce privește prețurile plătite pentru componentele metalice prelucrate utilizate în producția de transpalete manuale din Uniune, dovezile prezentate de industria din Uniune nu au putut demonstra că prețurile plătite de solicitant pentru astfel de componente ar fi denaturate. Acest lucru s-a datorat faptului că, astfel cum se descrie la considerentul (33) de mai sus, orice sumă plătită peste prețurile internaționale de referință ar depinde de factori individuali specifici fiecărui operator de pe piață, prin urmare, nu există nicio bază obiectivă pentru efectuarea unei ajustări generale pentru o presupusă marjă de profit. În plus, dovezile prezentate indică un număr semnificativ de alți factori care afectează prețul unor astfel de componente metalice în afară de prețurile oțelului, ceea nu permite nicio concluzie în ceea ce privește nivelul corespunzător pentru astfel de componente care ar putea fi utilizat ca referință. Prin urmare, a fost respins argumentul potrivit căruia prețurile plătite pentru componentele metalice prelucrate din Uniune ar indica faptul că prețurile plătite de solicitant pentru respectivele componente ar fi denaturate.

               (35)

               De asemenea, industria din Uniune a argumentat că prețurile oțelului din RPC sunt subvenționate și, în general, denaturate și că acest fapt în sine ar fi suficient pentru a considera denaturate și prețurile componentelor metalice prelucrate suplimentar din RPC.

               (36)

               În conformitate cu jurisprudența Tribunalului și deoarece Comisia se poate baza pe considerente macroeconomice, precum denaturările prețurilor materiilor prime la nivelul industriei/sectorului, aplicarea TEP trebuie decisă individual pentru fiecare societate, adică trebuie evaluat dacă prețurile plătite de fiecare societate pentru materiile prime utilizate de ea reflectă valorile pieței (11). În plus, s-a clarificat și faptul că Comisia poate compara prețurile medii din China pentru materii prime cu prețurile medii internaționale pentru a stabili dacă TEP ar trebui aplicat din aceste motive (12).

               (37)

               Astfel cum s-a explicat la considerentul (24), s-a constatat că denaturările prețurilor observate pe piața oțelului neprelucrat din RPC nu au fost transferate la prețurile componentelor metalice prelucrate plătite de solicitant. Această abordare este conformă cu jurisprudența, deoarece examinează situația individuală a solicitantului și, prin urmare, argumentul industriei din Uniune în această privință a fost respins.

               (38)

               În final, industria din Uniune a susținut că atribuirea unei marje antidumping individuale solicitantului ar constitui un risc sporit de circumvenție, întrucât solicitantul a achiziționat deja transpalete manuale de la un alt furnizor din RPC și le-a exportat în Uniune.

               (39)

               Afirmația privind un risc sporit de circumvenție nu fost justificată prin nicio dovadă. În plus, s-a constatat că solicitantul nu era afiliat furnizorului în cauză sau vreunui alt furnizor din RPC. Prin urmare, în acest caz specific, ancheta nu a confirmat niciun risc sporit de circumvenție. În final, riscul de circumvenție per se nu este un criteriu menționat la articolul 2 alineatul (7) litera (c) din regulamentul de bază și, prin urmare, nu este relevant pentru a se stabili dacă o societate se califică pentru aplicarea TEP. Prin urmare, acest argument a fost respins.

               (40)

               După comunicarea concluziilor, industria din Uniune și-a reiterat argumentele potrivit cărora prețurile oțelului bazate pe informații publice nu erau o bază corespunzătoare de comparație, întrucât prețurile plătite de operatorii mai mici de pe piața oțelului ar fi mai mari decât prețurile internaționale de referință și, de asemenea, mai mari decât prețurile plătite de societățile care au făcut obiectul anchetei de reexaminare intermediară menționată la considerentul (24) de mai sus. De asemenea, industria din Uniune a susținut că, în cadrul comparației prețurilor menționată la considerentul (24), Comisia nu a luat în considerare în mod corespunzător costurile prelucrării componentelor metalice.

               (41)

               Totuși, afirmațiile industriei din Uniune nu au fost justificate prin nicio altă dovadă. Prin urmare, s-a considerat că aceste observații au fost simple reiterări ale argumentelor anterioare, deja abordate la considerentele (32)-(37) de mai sus și, prin urmare, au fost respinse.

         2.3.   Dumpingul

      Valoarea normală

               (42)

               Comisia a examinat mai întâi dacă volumul total al vânzărilor pe piața internă ale solicitantului de produs similar la clienți neafiliați de pe piața internă a fost reprezentativ, adică dacă volumul total al acestor vânzări a reprezentat cel puțin 5 % din volumul total al vânzărilor la export de produs în cauză în Uniune în cursul perioadei de anchetă de reexaminare în conformitate cu articolul 2 alineatul (2) din regulamentul de bază. Comisia a constatat că volumul total al vânzărilor de produs similar pe piața internă nu a fost reprezentativ, întrucât s-a situat sub pragul de 5 %.

               (43)

               Întrucât nu a existat un volum reprezentativ al vânzărilor pe piața internă, Comisia a stabilit valoarea normală în conformitate cu articolul 2 alineatele (3) și (6) din regulamentul de bază.

               (44)

               Valoarea normală a fost stabilită prin adăugarea la costul mediu de producție din timpul perioadei de anchetă de reexaminare a mediei ponderate a costurilor de vânzare, a cheltuielilor administrative și a altor costuri generale („VAG”) suportate și a profitului mediu ponderat realizat de solicitant din vânzările pe piața internă de produs similar, în cadrul operațiunilor comerciale normale, în cursul perioadei de anchetă de reexaminare.

      Prețul de export

               (45)

               Solicitantul a exportat transpalete manuale, dar și componente de bază ale acestora (sisteme hidraulice), care reprezintă, de asemenea, produs în cauză. Exporturile de sisteme hidraulice au avut o valoare și un volum relativ mici în timpul perioadei anchetei de reexaminare. În plus, sistemele hidraulice nu au fost revândute unor clienți independenți de către societățile afiliate din Uniune. În schimb, ele au fost utilizate exclusiv pentru producția de transpalete manuale de către societățile afiliate din Uniune, care ulterior au vândut produsul finit (transpalete manuale) pe piața din Uniune. Prin urmare, nu a existat niciun preț de revânzare pentru sistemele hidraulice. În plus, întrucât prezenta reexaminare privește numai o singură societate, nu au fost disponibile alte date pe baza cărora să poată fi stabilit în mod rezonabil un preț de revânzare pentru sistemele hidraulice. În acest context, nu a fost stabilit niciun preț la export pentru sistemele hidraulice. În acord cu solicitantul, prețul la export stabilit pentru transpaletele manuale a fost considerat reprezentativ pentru componentele de bază și a fost utilizat în consecință.

               (46)

               Vânzările la export au fost realizate prin intermediul importatorului afiliat din Uniune, care a revândut produsul în continuare unor clienți independenți din Uniune. Prin urmare, prețul de export a fost stabilit în conformitate cu articolul 2 alineatul (9) din regulamentul de bază pe baza prețului la care produsele importate au fost revândute pentru prima dată unor clienți independenți din Uniune, prin deducerea tuturor costurilor suportate între import și revânzare (VAG) și a unei marje de profit rezonabile. Au fost utilizate costurile VAG efective ale importatorului afiliat. În ceea ce privește marja de profit rezonabilă, în lipsa oricăror altor informații disponibile, a fost utilizată o marjă de profit estimativă de 5 %.

               (47)

               După comunicarea concluziilor, solicitantul a contestat nivelul costurilor VAG aferente vânzărilor de produs în cauză, stabilit în timpul anchetei, susținând că costurile mai mari suportate la vânzarea altor produse nu ar trebui atribuite produsului în cauză. Această afirmație contrazicea datele verificate. De asemenea, solicitantul nu a fost în măsură să prezinte vreo alocare a costurilor alternative și nici vreo dovadă care să-i justifice afirmația, care, prin urmare, a fost respinsă.

               (48)

               După comunicarea concluziilor, solicitantul a susținut că, în pofida raportului dintre exportator și importatorul afiliat din Uniune, prețurile de export sunt concurențiale și nu ar trebui să fie considerate nefiabile. Prin urmare, solicitantul a considerat că prețul de export ar trebui stabilit în conformitate cu articolul 2 alineatul (8) din regulamentul de bază ca fiind prețul plătit de importatorul afiliat.

               (49)

               Dovezile furnizate de solicitant nu au justificat afirmația potrivit căreia prețul a fost stabilit în condiții concurențiale. Astfel, prețul de transfer între societățile afiliate nu se situa la un nivel care să permită importatorului afiliat să realizeze un profit rezonabil în Uniune. Prin urmare, Comisia a concluzionat că prețul de transfer intern nu reflecta valoarea de piață corespunzătoare a produsului în cauză, iar această afirmație a fost respinsă.

               (50)

               Alternativ, de asemenea după comunicarea concluziilor, solicitantul a susținut că taxele antidumping plătite erau reflectate în mod corespunzător în prețurile de revânzare și în prețurile de vânzare ulterioară în Uniune, prin urmare, la stabilirea prețului de export, suma reprezentând taxele antidumping plătite nu ar trebui dedusă în conformitate cu articolul 11 alineatul (10) din regulamentul de bază.

               (51)

               Cu toate acestea, dovezile furnizate de solicitant nu au putut să demonstreze că taxele antidumping erau reflectate în mod corespunzător în prețurile de revânzare și în prețurile de vânzare ulterioară în Uniune. Dovezile au sugerat o majorare foarte mică care a apărut chiar după perioada de anchetă. Prin urmare, afirmația a fost respinsă.

      Comparația

               (52)

               Valoarea normală și prețul de export au fost comparate pe baza prețului franco fabrică. Pentru realizarea unei comparații echitabile s-a ținut seama în mod corespunzător, prin realizarea de ajustări, de diferențele care afectează comparabilitatea prețurilor în conformitate cu articolul 2 alineatul (10) din regulamentul de bază. Pe această bază, sau efectuat ajustări pentru cheltuielile de transport și de ambalare și pentru taxele la import, incluzând taxele vamale (4 %) și taxele antidumping [46,7 % și 70,8 %, instituite prin Regulamentul de punere în aplicare (UE) nr. 1008/2011 al Consiliului și modificate prin Regulamentul de punere în aplicare (UE) nr. 372/2013 al Consiliului], direct la nivelul prețului de export în toate cazurile în care s-au demonstrat diferențe care afectează comparabilitatea prețurilor. În conformitate cu articolul 19 din regulamentul de bază, cheltuielile de transport și de ambalare menționate anterior sunt considerate informații confidențiale. Cu toate acestea, aceste informații au fost verificate de Comisie și s-a constatat că nu se abat de la nivelurile normale.

               (53)

               După comunicarea concluziilor, solicitantul a cerut o ajustare în funcție de etapa comercială pe baza unei presupuse diferențe între vânzările pe piața internă și cele pe piața de export. Solicitantul a susținut că toate vânzările pe piața internă au fost la utilizatori finali, în timp ce vânzările din Uniune a fost la comercianți sau importatori. Solicitantul a susținut că ar trebui efectuată o ajustare specială în conformitate cu articolul 2 alineatul (10) litera (d) punctul (ii) din regulamentul de bază.

               (54)

               Solicitantul nu a furnizat informații noi sau suplimentare pentru a-și justifica afirmația. Pe baza informațiilor colectate și verificate în cursul anchetei nu s-a putut stabili că reducerile de preț acordate comercianților și importatorilor erau legate de o diferență în ceea ce privește funcțiile de vânzare. Prin urmare, nu s-a putut demonstra că presupusa diferență de etapă comercială a avut vreun impact asupra prețurilor de vânzare și a afectat comparabilitatea prețurilor. În consecință, afirmația a fost respinsă.

      Marja de dumping

               (55)

               În conformitate cu articolul 2 alineatele (11) și (12) din regulamentul de bază, marja de dumping a fost stabilită pe baza unei comparații între valoarea normală medie ponderată și prețul de export mediu ponderat, astfel cum a fost stabilit mai sus.

               (56)

               Comparația a indicat existența unui dumping la un nivel de 54,1 %, exprimat ca procent din prețul CIF (cost, asigurare și navlu) la frontiera Uniunii, înainte de plata taxelor vamale.

         3.   MODIFICAREA MĂSURILOR CARE FAC OBIECTUL REEXAMINĂRII

               (57)

               Marja de dumping stabilită era sub nivelul de eliminare a prejudiciului la nivel național, care a fost stabilit pentru RPC în ancheta inițială menționată la considerentul 1 de mai sus. Prin urmare, ar trebui instituită o taxă pe baza marjei de dumping la importurile de transpalete manuale și de componente de bază ale acestora, produse de Ningbo Logitrans Handling Equipment Co., Ltd., iar Regulamentul de punere în aplicare (UE) nr. 372/2013 al Consiliului ar trebui modificat în consecință.

         4.   ÎNREGISTRAREA

               (58)

               În lumina constatărilor de mai sus, taxa antidumping stabilită ar trebui percepută retroactiv pentru importurile de produs în cauză care au făcut obiectul înregistrării în temeiul articolului 3 din Regulamentul (UE) nr. 32/2014.

         5.   NOTIFICAREA ȘI DURATA APLICĂRII MĂSURILOR

               (59)

               Părțile în cauză au fost informate cu privire la faptele și considerațiile esențiale pe baza cărora s-a intenționat instituirea unei taxe antidumping modificate pentru importurile de transpalete manuale și de componente de bază ale acestora realizate de solicitant și cu privire la perceperea retroactivă a taxei în cauză pentru importurile care au fost înregistrate. Observațiile acestora au fost luate în considerare, după caz.

               (60)

               Reexaminarea nu afectează data la care măsurile instituite prin Regulamentul de punere în aplicare (UE) nr. 1008/2011 al Consiliului, astfel cum a fost modificat prin Regulamentul de punere în aplicare (UE) nr. 372/2013 al Consiliului, vor expira în temeiul articolului 11 alineatul (2) din regulamentul de bază.

               (61)

               [Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din regulamentul de bază.]

         ADOPTĂ PREZENTUL REGULAMENT:
   Articolul 1
   (1)   La articolul 1 din Regulamentul de punere în aplicare (UE) nr. 372/2013 al Consiliului, care înlocuiește articolul 1 alineatul (2) din Regulamentul de punere în aplicare (UE) nr. 1008/2011 al Consiliului, se introduce următorul text în tabelul referitor la Republica Populară Chineză:

               Societate

               Nivelul taxei
               (%)

               Cod adițional TARIC

               Ningbo Logitrans Handling Equipment Co., Ltd

               54,1

               A070

         (2)   Taxa astfel instituită se percepe, de asemenea, retroactiv pentru importurile de produs în cauză care au fost înregistrate în temeiul articolului 3 din Regulamentul (UE) nr. 32/2014.
   Autoritățile vamale sunt instruite să nu mai înregistreze importurile de produs în cauză fabricat de Ningbo Logitrans Handling Equipment Co., Ltd.
   (3)   Dacă nu există alte dispoziții, în materie de taxe vamale se aplică dispozițiile în vigoare.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 septembrie 2014.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  Regulamentul (CE) nr. 1174/2005 al Consiliului din 18 iulie 2005 de instituire a unui drept antidumping definitiv și de percepere definitivă a dreptului provizoriu instituit la importurile de transpalete manuale și de componente de bază ale acestora originare din Republica Populară Chineză (JO L 189, 21.7.2005, p. 1).

      (3)  Regulamentul (CE) nr. 684/2008 al Consiliului din 17 iulie 2008 de precizare a obiectului măsurilor antidumping instituite prin Regulamentul (CE) nr. 1174/2005 la importurile de transpalete manuale și componente de bază ale acestora originare din Republica Populară Chineză (JO L 192, 19.7.2008, p. 1).

      (4)  Regulamentul (CE) nr. 499/2009 al Consiliului din 11 iunie 2009 de extindere a taxei antidumping definitive impuse prin Regulamentul (CE) nr. 1174/2005 pentru importurile de transpalete manuale și de componente de bază ale acestora originare din Republica Populară Chineză la importurile aceluiași produs expediat din Thailanda, indiferent dacă produsul este sau nu declarat ca originar din Thailanda (JO L 151, 16.6.2009, p. 1).

      (5)  Regulamentul de punere în aplicare (UE) nr. 1008/2011 al Consiliului din 10 octombrie 2011 de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză, astfel cum a fost extinsă la importurile de transpalete manuale și componente de bază ale acestora expediate din Thailanda, indiferent dacă acestea sunt declarate ca originare din Thailanda sau nu, în urma unei reexaminări în perspectiva expirării măsurilor, în temeiul articolului 11 alineatul (2) din Regulamentul (CE) nr. 1225/2009 (JO L 268, 13.10.2011, p. 1).

      (6)  Regulamentul de punere în aplicare (UE) nr. 372/2013 al Consiliului din 22 aprilie 2013 de modificare a Regulamentului de punere în aplicare (UE) nr. 1008/2011 de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză în urma unei reexaminări intermediare parțiale în conformitate cu articolul 11 alineatul (3) din Regulamentul (CE) nr. 1225/2009 (JO L 112, 24.4.2013, p. 1).

      (7)  Regulamentul (UE) nr. 32/2014 al Comisiei din 14 ianuarie 2014 de deschidere a unei reexaminări în ceea ce privește un „nou exportator” a Regulamentului de punere în aplicare (UE) nr. 1008/2011 al Consiliului de instituire a unei taxe antidumping definitive la importurile de transpalete manuale și componente de bază ale acestora originare din Republica Populară Chineză, astfel cum a fost modificat prin Regulamentul de punere în aplicare (UE) nr. 372/2013 al Consiliului, de abrogare a taxei asupra importurilor care provin de la un exportator din această țară și de impunere a obligativității de înregistrare a acestor importuri (JO L 10, 15.1.2014, p. 11).

      (8)  Worldsteelprices.com — autor: Management Engineering & Production Services (MEPS) International Ltd

      (9)  În ancheta de reexaminare intermediară s-a constatat că prețurile oțelului plătite de producătorul-exportator cooperant din RPC erau semnificativ denaturate și că nu corespundeau prețurilor internaționale, a se vedea considerentul 20 din Regulamentul (UE) nr. 372/2013 al Consiliului din 22 aprilie 2013.

      (10)  A se vedea, considerentele 20-28 din Regulamentul de punere în aplicare (UE) nr. 372/2013.

      (11)  Hotărârea Tribunalului din 10 octombrie 2012 în cauza T-150/09 Ningbo Yonghong Fasteners/Consiliu, punctul 117.

      (12)  Hotărârea Tribunalului din 10 octombrie în cauza T-150/09, Ningbo Yonghong Fasteners/Consiliu punctele 81-95.


title: Regulamentul de punere în aplicare (UE) nr. 876/2012 al Comisiei din 25 septembrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               26.9.2012

               RO

               Jurnalul Oficial al Uniunii Europene

               L 258/25

         REGULAMENTUL DE PUNERE ÎN APLICARE (UE) NR. 876/2012 AL COMISIEI
   din 25 septembrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  57,9

                  XS

                  46,1

                  ZZ

                  52,0

                  0707 00 05

                  MK

                  13,4

                  TR

                  126,8

                  ZZ

                  70,1

                  0709 93 10

                  TR

                  115,6

                  ZZ

                  115,6

                  0805 50 10

                  AR

                  93,8

                  CL

                  98,0

                  TR

                  96,0

                  UY

                  67,7

                  ZA

                  89,9

                  ZZ

                  89,1

                  0806 10 10

                  MK

                  37,9

                  TR

                  129,5

                  ZZ

                  83,7

                  0808 10 80

                  BR

                  89,7

                  CL

                  87,3

                  NZ

                  128,4

                  US

                  181,6

                  ZA

                  108,5

                  ZZ

                  119,1

                  0808 30 90

                  CN

                  99,9

                  TR

                  113,8

                  ZA

                  144,5

                  ZZ

                  119,4

                  0809 30

                  TR

                  150,2

                  ZZ

                  150,2

                  0809 40 05

                  IL

                  60,4

                  XS

                  74,4

                  ZZ

                  67,4

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 1003/2011 al Comisiei din 11 octombrie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               12.10.2011

               RO

               Jurnalul Oficial al Uniunii Europene

               L 267/7

         REGULAMENTUL DE PUNERE ÎN APLICARE (UE) NR. 1003/2011 AL COMISIEI
   din 11 octombrie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 12 octombrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 octombrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  AL

                  58,3

                  EC

                  36,3

                  MA

                  52,9

                  MK

                  58,0

                  ZZ

                  51,4

                  0707 00 05

                  AL

                  65,0

                  MK

                  64,2

                  TR

                  120,0

                  ZZ

                  83,1

                  0709 90 70

                  TR

                  119,5

                  ZZ

                  119,5

                  0805 50 10

                  AR

                  67,7

                  BR

                  38,2

                  CL

                  60,5

                  TR

                  64,9

                  UY

                  57,5

                  ZA

                  83,4

                  ZZ

                  62,0

                  0806 10 10

                  BR

                  246,3

                  CL

                  79,6

                  MK

                  85,4

                  PE

                  228,3

                  TR

                  113,9

                  US

                  275,5

                  ZA

                  65,0

                  ZZ

                  156,3

                  0808 10 80

                  CL

                  83,9

                  CN

                  80,0

                  NZ

                  120,9

                  ZA

                  84,9

                  ZZ

                  92,4

                  0808 20 50

                  CL

                  85,4

                  CN

                  42,4

                  TR

                  107,9

                  ZA

                  60,3

                  ZZ

                  74,0

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) 2015/2079 al Comisiei din 18 noiembrie 2015 privind deschiderea și modul de gestionare a unui contingent tarifar de import al Uniunii pentru carnea de vită și mânzat proaspătă și congelată originară din Ucraina

text:
               19.11.2015

               RO

               Jurnalul Oficial al Uniunii Europene

               L 302/71

         REGULAMENTUL DE PUNERE ÎN APLICARE (UE) 2015/2079 AL COMISIEI
   din 18 noiembrie 2015
   privind deschiderea și modul de gestionare a unui contingent tarifar de import al Uniunii pentru carnea de vită și mânzat proaspătă și congelată originară din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a), (c) și (d),
   întrucât:

               (1)

               Prin Decizia 2014/668/UE a Consiliului (2), Consiliul a autorizat semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și statele membre ale acesteia, pe de o parte, și Ucraina, pe de altă parte (denumit în continuare „acordul”). Acordul prevede eliminarea taxelor vamale la importul de mărfuri originare din Ucraina în conformitate cu anexa I-A la capitolul I. Apendicele la anexa respectivă prevede un contingent tarifar de import al Uniunii pentru carnea de vită și mânzat.

               (2)

               Până la intrarea în vigoare a acordului, în conformitate cu Regulamentul (UE) nr. 374/2014 al Parlamentului European și al Consiliului (3), contingentul tarifar de import pentru carnea de vită și mânzat pentru 2014 și 2015 a fost deschis și gestionat în conformitate cu Regulamentul de punere în aplicare (UE) nr. 411/2014 al Comisiei (4).

               (3)

               Acordul se aplică în mod provizoriu începând cu 1 ianuarie 2016. Prin urmare, este necesar să se deschidă perioade anuale de aplicare a contingentelor tarifare de import începând de la 1 ianuarie 2016. Pentru a acorda importanța cuvenită cerințelor de aprovizionare de pe piețele existente și emergente de producție, prelucrare și consum de carne de vită și mânzat din Uniune, din punctul de vedere al competitivității, siguranței și continuității aprovizionării și al necesității de a menține echilibrul acestor piețe, este oportun ca aceste contingente să fie gestionate de către Comisie în conformitate cu articolul 184 alineatul (2) litera (b) din Regulamentul (UE) nr. 1308/2013.

               (4)

               Articolul 6 alineatul (3) din Regulamentul (CE) nr. 1301/2006 al Comisiei (5) prevede că regulamentele Comisiei care au ca obiect un anumit contingent tarifar de import pot prevedea aplicarea unui sistem de gestionare a contingentelor care constă în atribuirea de drepturi de import într-o primă etapă și eliberarea de licențe de import într-o etapă ulterioară. Un astfel de sistem ar permite operatorilor care au obținut drepturi de import să decidă în cursul perioadei contingentare și pe baza fluxurilor lor comerciale reale momentul în care doresc să solicite licențe de import.

               (5)

               Regulamentul (CE) nr. 376/2008 al Comisiei (6) și Regulamentul (CE) nr. 382/2008 al Comisiei (7) stabilesc norme comune și detaliate pentru aplicarea sistemului de licențe de import și export și de certificate de fixare în avans pentru produsele agricole, respectiv pentru aplicarea licențelor de import și export în sectorul cărnii de vită și mânzat. Regulamentele respective ar trebui să se aplice licențelor de import eliberate în conformitate cu prezentul regulament, sub rezerva unor derogări, după caz.

               (6)

               În plus, dispozițiile Regulamentului (CE) nr. 1301/2006 care privesc cererile de drepturi de import, statutul solicitanților și eliberarea de licențe de import ar trebui să se aplice licențelor de import eliberate în temeiul prezentului regulament, fără a aduce atingere condițiilor suplimentare prevăzute de prezentul regulament.

               (7)

               Pentru a asigura o gestionare corespunzătoare a contingentelor tarifare, ar trebui constituită o garanție în momentul depunerii unei cereri de drepturi de import.

               (8)

               Operatorii ar trebui să fie obligați să solicite licențe de import pentru toate drepturile de import atribuite, cu respectarea obligației menționate la articolul 23 alineatul (1) din Regulamentul delegat (UE) nr. 907/2014 al Comisiei (8).

               (9)

               Regulamentul de punere în aplicare (UE) nr. 1001/2013 al Comisiei (9) a înlocuit unele coduri NC din anexa I la Regulamentul (CEE) nr. 2658/87 al Consiliului (10) cu noi coduri NC care sunt în prezent diferite de cele menționate în apendicele la anexa I-A la capitolul I din acord. Prin urmare, noile coduri NC ar trebui să se reflecte în anexa I la prezentul regulament.

               (10)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Deschiderea și gestionarea unui contingent tarifar
   (1)   Prezentul regulament deschide și gestionează, începând cu 2016, un contingent tarifar anual de import pentru produsele indicate în anexa I, pentru perioada de la 1 ianuarie până la 31 decembrie.
   (2)   Cantitatea de produse care beneficiază de contingentul menționat la alineatul (1), rata aplicabilă a taxei vamale și numerele de ordine sunt cele stabilite în anexa I.
   (3)   Contingentul tarifar de import menționat la alineatul (1) este gestionat în conformitate cu metoda menționată la articolul 184 alineatul (2) litera (b) din Regulamentul (UE) nr. 1308/2013 și prin atribuirea de drepturi de import într-o primă etapă și eliberarea de licențe de import într-o etapă ulterioară.
   (4)   Se aplică dispozițiile Regulamentelor (CE) nr. 1301/2006, (CE) nr. 376/2008 și (CE) nr. 382/2008, cu excepția cazului în care prezentul regulament prevede dispoziții contrare.
   Articolul 2
   Perioadele de aplicare a contingentului tarifar de import
   Cantitatea de produse stabilită pentru perioadele de aplicare a contingentului tarifar anual de import pentru numărul de ordine prevăzut în anexa I se repartizează în patru subperioade, după cum urmează:

               (a)

               25 % de la 1 ianuarie la 31 martie;

               (b)

               25 % de la 1 aprilie la 30 iunie;

               (c)

               25 % de la 1 iulie la 30 septembrie;

               (d)

               25 % de la 1 octombrie la 31 decembrie.

         Articolul 3
   Cereri de drepturi de import și alocarea drepturilor de import
   (1)   Cererile de drepturi de import se depun în cursul primelor șapte zile ale lunii anterioare fiecărei subperioade menționate la articolul 2.
   (2)   În momentul depunerii unei cereri de drepturi de import, se depune o garanție de 6 EUR per 100 de kilograme greutate netă.
   (3)   Atunci când depun prima cerere pentru un anumit an contingentar, solicitanții de drepturi de import prezintă dovada că o cantitate de carne de vită încadrată la codurile NC 0201 sau 0202 a fost importată de aceștia sau în numele lor în conformitate cu dispozițiile vamale aplicabile (denumită în continuare „cantitatea de referință”). Această dovadă se referă la perioada de 12 luni care se termină cu o lună înainte de prima lor cerere. O societate rezultată din fuzionarea unor societăți care dispun, fiecare, de cantități de referință importate își poate întemeia propria cerere pe respectivele cantități de referință.
   (4)   Cantitatea totală de produse care face obiectul unei cereri de drepturi de import depuse într-una din subperioadele menționate la articolul 2 nu poate depăși 25 % din cantitatea de referință a solicitantului. Autoritățile competente trebuie să respingă cererile care nu sunt conforme cu această reglementare.
   (5)   Cel târziu în a 14-a zi a lunii în care sunt depuse cererile, statele membre comunică Comisiei cantitățile totale ale tuturor cererilor, inclusiv notificările cu mențiunea „zero”, exprimate în greutatea în kilograme a produsului.
   (6)   Drepturile de import se acordă începând cu a 23-a zi a lunii în care sunt depuse cererile și până cel târziu în ultima zi a lunii respective.
   (7)   În cazul în care aplicarea coeficientului de alocare menționat la articolul 7 alineatul (2) din Regulamentul (CE) nr. 1301/2006 conduce la alocarea a mai puține drepturi de import decât cele solicitate, o parte proporțională din garanția constituită în conformitate cu articolul 3 alineatul (2) din prezentul regulament se restituie fără întârziere.
   (8)   Drepturile de import sunt valabile începând cu prima zi a subperioadei pentru care s-a depus cererea până la sfârșitul perioadei contingentare anuale. Drepturile de import nu sunt transferabile.
   Articolul 4
   Cereri de licențe de import și alocarea licențelor de import
   (1)   Punerea în liberă circulație a cantităților acordate în cadrul contingentului tarifar de import menționat la articolul 1 alineatul (1) este condiționată de prezentarea unei licențe de import.
   (2)   Cererile de licențe de import acoperă întreaga cantitate de drepturi de import alocată. Se respectă obligația menționată la articolul 23 alineatul (1) din Regulamentul delegat (UE) nr. 907/2014 al Comisiei.
   (3)   Cererile de licențe de import se depun doar în statul membru în care au fost solicitate și obținute drepturile de import în cadrul contingentului tarifar de import menționat la articolul 1 alineatul (1).
   (4)   Eliberarea unei licențe de import conduce la reducerea corespunzătoare a drepturilor de import obținute, iar garanția depusă în conformitate cu articolul 3 alineatul (2) se restituie în mod proporțional fără întârziere.
   (5)   Licențele de import se eliberează la cererea și pe numele operatorului care a obținut drepturile de import.
   (6)   Cererile de licențe de import menționează un singur număr de ordine. Ele pot viza mai multe produse având coduri NC diferite. În acest caz, toate codurile NC și descrierile lor sunt înscrise la rubricile 15 și 16 din cererea de licență, respectiv din licență.
   (7)   Cererile de licențe de import și licențele de import conțin următoarele mențiuni:

               (a)

               la rubrica 8, numele „Ucraina” drept țară de origine și rubrica „da” marcată cu o cruce;

               (b)

               la rubrica 20, una dintre mențiunile din anexa II.

         (8)   Fiecare licență de import menționează cantitatea pentru fiecare cod NC.
   (9)   Prin derogare de la articolul 5 alineatul (3) alineatul (b) din Regulamentul (CE) nr. 382/2008, licențele de import sunt valabile 30 de zile de la data eliberării lor efective, în sensul articolului 22 alineatul (2) din Regulamentul (CE) nr. 376/2008. Perioada de valabilitate a licențelor de import expiră, cu toate acestea, cel târziu la data de 31 decembrie a fiecărei perioade de aplicare a contingentului tarifar de import.
   Articolul 5
   Notificarea Comisiei
   (1)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre comunică Comisiei, cel târziu în cea de a 10-a zi a lunii care urmează ultimei zile din fiecare subperioadă, cantitățile, inclusiv notificările cu mențiunea „zero”, care fac obiectul licențelor pe care le-au eliberat în timpul subperioadei respective.
   (2)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre notifică Comisiei cantitățile, inclusiv notificările cu mențiunea „zero”, care fac obiectul licențelor de import neutilizate sau parțial utilizate și care corespund diferenței dintre cantitățile înscrise pe versoul licențelor de import și cantitățile pentru care au fost eliberate licențele:

               (a)

               împreună cu notificările menționate la articolul 3 alineatul (5) din prezentul regulament referitoare la cererile depuse pentru ultima subperioadă;

               (b)

               până cel târziu la 30 aprilie după încheierea fiecărei perioade de aplicare a contingentului tarifar de import, pentru cantitățile care nu au fost notificate în momentul primei notificări prevăzute la litera (a).

         (3)   Până cel târziu la 30 aprilie după încheierea fiecărei perioade de aplicare a contingentului tarifar de import, statele membre comunică Comisiei cantitățile de produse care au fost puse efectiv în liberă circulație în cursul perioadei contingentare respective.
   (4)   În cazul notificărilor menționate la alineatele (1), (2) și (3), cantitatea este exprimată în greutatea în kilograme a produsului.
   Articolul 6
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (JO L 278, 20.9.2014, p. 1).

      (3)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).

      (4)  Regulamentul de punere în aplicare (UE) nr. 411/2014 al Comisiei din 23 aprilie 2014 privind deschiderea și modul de gestionare a contingentelor tarifare de import ale Uniunii pentru carnea de vită și mânzat proaspătă și congelată originară din Ucraina (JO L 121, 24.4.2014, p. 27).

      (5)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      (6)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).

      (7)  Regulamentul (CE) nr. 382/2008 al Comisiei din 21 aprilie 2008 privind normele de aplicare a regimului licențelor de import și export în sectorul cărnii de vită și mânzat (JO L 115, 29.4.2008, p. 10).

      (8)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).

      (9)  Regulamentul de punere în aplicare (UE) nr. 1001/2013 al Comisiei din 4 octombrie 2013 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 290, 31.10.2013, p. 1).

      (10)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

      ANEXA I
      Fără a aduce atingere regulilor de interpretare a Nomenclaturii combinate, textul descrierii produselor este considerat ca având numai o valoare orientativă, aplicabilitatea regimului preferențial fiind determinată, în contextul prezentei anexe, de domeniul de aplicare al codurilor NC.

                  Număr de ordine

                  Coduri NC

                  Descriere

                  Cantitate în tone (greutate netă)

                  Taxa aplicabilă
                  (EUR/t)

                  09.4270

                  0201 10 00
                  0201 20 20
                  0201 20 30
                  0201 20 50
                  0201 20 90
                  0201 30 00
                  0202 10 00
                  0202 20 10
                  0202 20 30
                  0202 20 50
                  0202 20 90
                  0202 30 10
                  0202 30 50
                  0202 30 90

                  Carne de vită, proaspătă, refrigerată sau congelată

                  12 000

                  0

      ANEXA II

         Mențiuni prevăzute la articolul 4 alineatul (7) litera (b)

                  —

                     în bulgară: Регламент за изпълнение (ЕC) 2015/2079

                  —

                     în spaniolă: Reglamento de Ejecución (UE) 2015/2079

                  —

                     în cehă: Prováděcí nařízení (EU) 2015/2079

                  —

                     în daneză: Gennemførelsesforordning (EU) 2015/2079

                  —

                     în germană: Durchführungsverordnung (EU) 2015/2079

                  —

                     în estonă: Rakendusmäärus (EL) 2015/2079

                  —

                     în greacă: Εκτελεστικός κανονισμός (ΕΕ) 2015/2079

                  —

                     în engleză: Implementing Regulation (EU) 2015/2079

                  —

                     în franceză: Règlement d'exécution (UE) 2015/2079

                  —

                     în croată: Provedbena uredba (EU) 2015/2079

                  —

                     în italiană: Regolamento di esecuzione (UE) 2015/2079

                  —

                     în letonă: Īstenošanas regula (ES) 2015/2079

                  —

                     în lituaniană: Įgyvendinimo reglamentas (ES) 2015/2079

                  —

                     în maghiară: (EU) 2015/2079 végrehajtási rendelet

                  —

                     în malteză: Regolament ta' Implimentazzjoni (UE) 2015/2079

                  —

                     în neerlandeză: Uitvoeringsverordening (EU) 2015/2079

                  —

                     în polonă: Rozporządzenie wykonawcze (UE) 2015/2079

                  —

                     în portugheză: Regulamento de Execução (UE) 2015/2079

                  —

                     în română: Regulamentul de punere în aplicare (UE) 2015/2079

                  —

                     în slovacă: Vykonávacie nariadenie (EÚ) 2015/2079

                  —

                     în slovenă: Izvedbena uredba (EU) 2015/2079

                  —

                     în finlandeză: Täytäntöönpanoasetus (EU) 2015/2079

                  —

                     în suedeză: Genomförandeförordning (EU) 2015/2079


title: Regulamentul de punere în aplicare (UE) 2017/483 al Comisiei din 20 martie 2017 de stabilire a cantităților care urmează să fie adăugate la cantitatea fixată pentru subperioada 1 iulie-30 septembrie 2017 în cadrul contingentelor tarifare deschise prin Regulamentul de punere în aplicare (UE) 2015/2077 pentru ouăle, produsele din ouă și albuminele originare din Ucraina

text:
               21.3.2017

               RO

               Jurnalul Oficial al Uniunii Europene

               L 75/20

         REGULAMENTUL DE PUNERE ÎN APLICARE (UE) 2017/483 AL COMISIEI
   din 20 martie 2017
   de stabilire a cantităților care urmează să fie adăugate la cantitatea fixată pentru subperioada 1 iulie-30 septembrie 2017 în cadrul contingentelor tarifare deschise prin Regulamentul de punere în aplicare (UE) 2015/2077 pentru ouăle, produsele din ouă și albuminele originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul de punere în aplicare (UE) 2015/2077 al Comisiei (2) a deschis contingente tarifare anuale pentru importul de produse din sectorul ouălor și al albuminelor originare din Ucraina.

               (2)

               Cantitățile care fac obiectul cererilor de licențe de import depuse în perioada 1-7 martie 2017 pentru subperioada 1 aprilie-30 iunie 2017 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului de punere în aplicare (UE) 2015/2077, care urmează să fie adăugate la subperioada 1 iulie-30 septembrie 2017, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul de punere în aplicare (UE) 2015/2077 al Comisiei din 18 noiembrie 2015 privind deschiderea și modul de gestionare a contingentelor tarifare de import ale Uniunii pentru ouăle, produsele din ouă și albuminele originare din Ucraina (JO L 302, 19.11.2015, p. 57).

      ANEXĂ

                  Nr. de ordine

                  Cantități nesolicitate care urmează să fie adăugate la cantitățile disponibile pentru subperioada 1 iulie-30 septembrie 2017
                  (în kg echivalent ouă în coajă)

                  09.4275

                  769 500

                  09.4276

                  1 500 000